
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 792 


22 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αριθμού προσώπων που θα απασχολη¬ 
θούν στη Γενική Γραμματεία Ισότητας των Φύλων, 

με σύμβαση μίσθωσης έργου. 1 

Σύσταση Ομάδας Διοίκησης Έργου (ΟΔΕ) για την Τε¬ 
χνική Υποστήριξη του Ολοκληρωμένου Πληροφο¬ 
ριακού Συστήματος (ΟΠΣ) του ΥΠΕΘΟ «γιατο Κοι¬ 
νοτικό Πλαίσιο Στήριξης, τις Κοινοτικές Πρωτοβου¬ 
λίες, το Ταμείο Συνοχής, το Πρόγραμμα Δημοσίων 


Επενδύσεων και τις Ιδιωτικές Επενδύσεις». 2 

Έγκριση και προκήρυξη διενέργειας της έρευνας οδι¬ 
κών τροχαίων ατυχημάτων. 3 


Έγκριση υπερωριακής απασχόλησης του Προϊσταμέ¬ 
νου και των υπαλλήλων της Υπηρεσίας Επιτρόπου 
του Ελεγκτικού Συνεδρίου που υπηρετούν στο 
Υπουργείο Εργασίας και Κοινωνικών Ασφαλίσεων 


από 11.5.2001 -30.6.2001 . 4 

Αντικατάσταση των άρθρων 3 και 7 του Καταστατικού 
του Ταμείου Επικουρικής Ασφαλίσεως Ασφαλιστών 
και Προσωπικού Ασφαλιστικών Επιχειρήσεων. 5 


ΑΠΟΦΑΣΕΙ Σ 

Αριθ. ΔΙΔΚ/Φ.35/13228 (1) 

Καθορισμός αριθμού προσώπων που θα απασχοληθούν 
στη Γενική Γραμματεία Ισότητας των Φύλων, με σύμ¬ 
βαση μίσθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6του Ν. 2527/1997 (ΦΕΚ206/Α78.10.97) 
«Τροποποίηση και συμπλήρωση διατάξεων του Ν. 
2190/1994 και άλλες διατάξεις». 

β) Του άρθρου 1 παρ.2 α του Ν.2469/1997 (ΦΕΚ 
38/Α'/14.3.97), το οποίο αντικατέστησε το πρώτο εδάφιο 
της παρ. 2 του άρθρου 29 Α του Ν. 1558/1985 (ΦΕΚ 


137/Α'), όπως προστέθηκε με το άρθρο 27 του Ν. 2081/ 
1992 (ΦΕΚ154/Α'). 

γ) Του άρθρου 22παρ. 3του Ν. 2362/1995 (ΦΕΚ247/Α7 
27.11.95) «ΠερίΔημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

δ) Του άρθρου 21 παρ. 16του Ν. 2190/1994 (ΦΕΚ28/Α7 
3.3.94) « Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

ε) Του Π.Δ/τος 373/1995 (ΦΕΚ 201/Α714.9.95) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών, στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

στ) Του Π.Δ/τος 400/1995 (ΦΕΚ 226/Α71.11.95) «Σύστα¬ 
ση Γ ενικής Γ ραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Τηναριθμ. ΔΙΔΚ/Φ. 1/2/11187/12.5.2000 (ΦΕΚ630/Β7 

12.5.2000) Κοινή Απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Την αριθμ. 1039386/441/Α 0006/21.4.2000 (ΦΕΚ 
571/Β721.4.2000) Κοινή Απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομικών». 

4. Την αριθμ. 35/21.7.2000 Π.Υ.Σ. (ΦΕΚ 171 /Β / 

24.7.2000) «Τροποποίηση της αριθμ. 55/1998 Π.Υ.Σ.». 

5. Την αριθμ. 20/2001 γνωμοδότηση του Β' Τμήματος 
του Νομικού Συμβουλίου του Κράτους, που έγινε αποδε¬ 
κτή από την Υπουργό Εσωτερικών, Δημόσιας Διοίκησης 
και Αποκέντρωσης και από την οποία προκύπτει ότι η απα¬ 
σχόληση τεσσάρων (4) επιστημόνων, τριών (3) κοινωνιο¬ 
λόγων και ενός (1) ψυχολόγου, με σύμβαση μίσθωσης έρ¬ 
γου στη Γ.Γ.Ι.Φ., δεν υποκρύπτει εξαρτημένη εργασία. 

6. Την αριθμ. ΔΙΠΠ/Φ.ΕΓΚΡ.1/157/6598/5.4.2001από- 
φαση της Επιτροπής του άρθρου 2 παρ. 1 της αριθμ. 
55/98 ΠΥΣ (άρθρ. 1 παρ. 51 Ν. 2412/1996), με την οποία 
εγκρίθηκε η ανάθεση έργου από τη Γενική Γραμματεία 
Ισότητας σε τέσσερις (4) Επιστήμονες, τρεις (3) ΠΕ Κοι¬ 
νωνιολόγους και ένα (1) ΠΕ Ψυχολόγο, για χρονικό διά¬ 
στημα δύο (2) ετών, προκειμένου να καλύψουν τις ανά¬ 
γκες του Κέντρου Υποδοχής Κακοποιημένων Γυναικών. 

7. Το γεγονός ότι η απασχόληση του ανωτέρω εξειδι- 
κευμένου επιστημονικού προσωπικού κρίνεται απαραίτη¬ 
τη, δεδομένου ότι το Κέντρο Υποδοχής Κακοποιημένων 
Γυναικών της Γενικής Γραμματείας Ισότητας δέχεται γυ¬ 
ναίκες που κακοποιούνται σωματικά, ψυχολογικά ή και 
σεξουαλικά και επιπροσθέτως προσφέρει νομικές συμ¬ 
βουλές και προσωρινή φιλοξενία σε όσες γυναίκες έχουν 
ανάγκη να απομακρυνθούν, προσωρινά, από το σπίτι 
τους, μόνες ή με τα παιδιά τους. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού 7.000.000 δρχ. για το οι¬ 
κονομικό έτος 2001 η οποία θα βαρύνει τις πιστώσεις του 
προϋπολογισμού της Γ.Γ.Ι.Φ.,Φ.07-630 και συγκεκριμένα 
του ΚΑΕ 0871. Επίσης προκαλείται δαπάνη ύψους 
12.000.000 δρχ. και 5.000.000 δρχ. για τα οικονομικά έτη 
2002 και 2003 αντίστοιχα, η οποία θα καλυφθεί απ’ τις πι¬ 
στώσεις του εν λόγω προϋπολογισμού, αποφασίζουμε: 

1. Καθορίζουμε τέσσερις (4) επιστήμονες, τρεις (3) ΠΕ 
Κοινωνιολόγοι και ένας (1) ΠΕ Ψυχολόγος, να απασχολη¬ 
θούν στη Γενική Γραμματεία Ισότητας των Φύλων, με 
σύμβαση μίσθωσης έργου, σύμφωνα με τις διατάξειςτων 
άρθρων 681 κ.ε. του Αστικού Κώδικα και του άρθρου 6του 
Ν. 2527/1997. 

Προσόντα για την απασχόληση των ανωτέρω καθορίζο¬ 
νται τα προβλεπόμενα από την ισχύουσα νομοθεσία και 
επιπλέον καλή γνώση της Αγγλικής ή Γαλλικής γλώσσας. 

Το ανατιθέμενο έργο είναι η απασχόληση του ανωτέρω 
προσωπικού στο Κέντρο Υποδοχής Κακοποιημένων Γυ- 
ναικών, το οποίο δέχεται γυναίκες που κακοποιούνται σω¬ 
ματικά, ψυχολογικά ή και σεξουαλικά και επιπροσθέτως 
προσφέρει νομικές συμβουλές και προσωρινή φιλοξενία 
σε όσες γυναίκες έχουν ανάγκη να απομακρυνθούν, προ¬ 
σωρινά, από το σπίτι τους, μόνες ή με τα παιδιά τους. 

2. Η διάρκεια απασχόλησης των τεσσάρων (4) επιστη¬ 
μόνων ορίζεται σε δύο (2) έτη. 

3. Ανανέωση ή παράταση των συμβάσεων μίσθωσης 
έργου απαγορεύεται και είναι αυτοδικαίως άκυρη. 

4. Ως τόπος εκτέλεσης του έργου θα είναι το Κέντρο 
Υποδοχής Κακοποιημένων Γυναικών της Γενικής Γραμ¬ 
ματείας Ισότητας, στον Πειραιά. 

5. Το ύψος της αμοιβής των τεσσάρων (4) αναδοχών 
ορίζεται σε δώδεκα εκατομμύρια # 12.000.000# δρχ., 
κατ’ έτος, ήτοι σε διακόσιες πενήντα χιλιάδες #250.000# 
δρχ., μηνιαίως, για καθένα εξ αυτών (συμπεριλαμβανομέ¬ 
νων των κρατήσεων και του ΦΠΑ). 

6. Η Γ ενική Γ ραμματέας Ισότητας θα παρακολουθεί την 
πορεία εκτέλεσηςτου ανατιθέμενου έργου και θα δίνειτις 
απαραίτητες οδηγίες. 

Για την καταβολή της αμοιβής απαιτείται βεβαίωση της 
Γ ενικής Γ ραμματέως Ισότητας, για την πληρότητα και αρ¬ 
τιότητα του έργου. 

7. Οι ανάδοχοι δεν δικαιούνται δώρο Χριστουγέννων και 
Πάσχα, καθώς και άδεια και επίδομα αδείας, ενώ δεν υφί- 
σταται η υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

8. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα από¬ 
φαση, απαγορεύεται. 

9. Το προαναφερόμενο έργο που θα εκτελεστοί, αφορά 
εργασίες που δεν ανάγονται στον κύκλο καθηκόντων των 
υπαλλήλων της Γενικής Γραμματείας Ισότητας του 


Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-♦- 

Αριθ. 19524/ΠΛ. 162 (2) 

Σύσταση Ομάδας Διοίκησης Έργου (ΟΔΕ) για την Τεχνι¬ 
κή Υποστήριξη του Ολοκληρωμένου Πληροφοριακού 
Συστήματος (ΟΠΣ) του ΥΠΕΘΟ «για το Κοινοτικό 
Πλαίσιο Στήριξης, τις Κοινοτικές Πρωτοβουλίες, το 
Ταμείο Συνοχής, το Πρόγραμμα Δημοσίων Επενδύσε¬ 
ων και τις Ιδιωτικές Επενδύσεις». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

Α) Του άρθρου 18παρ. 18 του Ν. 2503/1997 (ΦΕΚ 107/ 
Α730.5.1997) «Διοίκηση, οργάνωση στελέχωση της περι¬ 
φέρειας κ.λπ.». 

Β) του Π.Δ. 178/2000 (ΦΕΚ 165/Α/14.7.2000) «Οργανι¬ 
σμός του Υπουργείου Εθνικής Οικονομίας». 

Γ) Του άρθρου 40 του Ν. 849/1978 (ΦΕΚ232/Α778) «πε¬ 
ρί παροχής κινήτρων για την ενίσχυση της περιφερειακής 
και οικονομικής ανάπτυξης της Χώρας». 

Δ) Της παρ. 3 του άρθρου 22 του Ν. 2362/1995 (ΦΕΚ 
247/Α727.11.1995) «περί Δημοσίου Λογιστικού, ελέγχου 
των δαπανών του κράτους και άλλες διατάξεις». 

Ε) Του άρθρου 27 του Ν. 2081/1992 (ΦΕΚ 154/Α7 
10.9.1992), με το οποίο προστέθηκε άρθρο 29Α στο Ν. 
1558/1985 (ΦΕΚ 137/Α71985) «Κυβέρνηση και Κυβερνητι¬ 
κά Όργανα», όπως τελικά αντικαταστάθηκε με το άρθρο 
1 του Ν. 2469/1997 (ΦΕΚ38/Α797). 

2. Το ΚΠΣ 2000 - 2006 το οποίο εγκρίθηκε με την 
υπ'αριθμ. (Ε(2000)3405/28.11.2000) απόφαση της Επι¬ 
τροπής (ΕΚ), την αρμοδιότητα διαχείρισης και εφαρμο¬ 
γής του οποίου έχει το Υπουργείο Εθνικής Οικονομίας. 

3. Ότι επιβάλλεται η παροχή κάθε τεχνικής υποστήρι¬ 
ξης που ζητείται στο πλαίσιο λειτουργίας του Ολοκληρω¬ 
μένου Πληροφοριακού Συστήματος (ΟΠΣ) του ΥΠΕΘΟ, 
για την εφαρμογή του Κοινοτικού Πλαισίου Στήριξης 
(ΚΠΣ), των Κοινοτικών Πρωτοβουλιών (ΚΠ), του Ταμείου 
Συνοχής (ΤΣ), του Προγράμματος Δημοσίων Επενδύσε¬ 
ων (ΠΔΕ), των Ιδιωτικών Επενδύσεων (ΙΕ) και η συνεργα¬ 
σία γι'αυτούς τους λόγους με την Διαχειριστική Αρχή του 
ΚΠΣ, την Επιτροπή Παρακολούθησης του ΚΠΣ καθώς και 
τις άλλες αρμόδιες υπηρεσίες και δημόσιους φορείς για 
θέματα του ΟΠΣ. 

Για το λόγο αυτό κρίνεται αναγκαία η σύσταση και λει¬ 
τουργία στο Υπουργείο Εθνικής Οικονομίας, Ομάδας Δι¬ 
οίκησης Έργου για την Τεχνική Υποστήριξη του ΟΠΣ. 

4. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι- 

στώσεις του προϋπολογισμού δημοσίων επενδύσεων, 
αποφασίζουμε: 

1. Συστήνουμε στο Υπουργείο Εθνικής Οικονομίας 
Ομάδα Διοίκησης Έργου (ΟΔΕ) για την Τεχνική Υποστή¬ 
ριξη του Ολοκληρωμένου Πληροφοριακού Συστήματος 
(ΟΠΣ) του ΥΠΕΘΟ. 

2. Η Ομάδα Διοίκησης Έργου (ΟΔΕ) θα αποτελείται από 
30 δημόσιους λειτουργούς ή υπαλλήλους δημοσίων υπη¬ 
ρεσιών και λοιπών φορέων του δημόσιου τομέα καθώς και 
συνεργάτες της ΜΟΔ, ειδικούς σε θέματα Πληροφορι¬ 
κής. Ο Συντονιστής της ΟΔΕ δύναται να προσκαλεί για 
συμμετοχή σε συνεδριάσεις της ομάδας, κατά περίπτω¬ 
ση, εμπειρογνώμονες και στελέχη του δημοσίου και Ιδιω¬ 
τικού Τομέα, για παροχή εξειδικευμένων πληροφοριών. 

3. Συντονιστής της Ομάδας ορίζεται ανώτατος ή ανώ¬ 
τερος λειτουργός η υπάλληλος υπηρεσίας ή φορέα του 
δημοσίου τομέα, ειδικός σε θέματα Πληροφορικής. 

4. Το Έργο της Ομάδας Διοίκησης Έργου (ΟΔΕ) κατα- 
νέμεται σε τρεις (3) Ενότητες : 

Ενότητα Έργων Εφαρμογών. 

Ενότητα Έργων Υποδομών. 

Ενότητα Έργων Διοικητικής Υποστήριξης. 

5. Η ομάδα θα εργάζεται και εκτός των ωρών εργασίας 
των δημόσιων υπηρεσιών στο κατάστημα του Υπουργεί¬ 
ου Εθνικής Οικονομίας (Νίκης 5-7). 

6. Εργο της Ομάδας Διοίκησης Έργου (ΟΔΕ), είναι η 
παροχή κάθε τεχνικής υποστήριξης που ζητείται στο 
πλαίσιο λειτουργίας του Ολοκληρωμένου Πληροφορια¬ 
κού Συστήματος (ΟΠΣ) του ΥΠΕΘΟ, για την εφαρμογή 
του Κοινοτικού Πλαισίου Στήριξης (ΚΠΣ), των Κοινοτικών 
Πρωτοβουλιών (ΚΠ), του Ταμείου Συνοχής (ΤΣ),του Προ¬ 
γράμματος Δημοσίων Επενδύσεων (ΠΔΕ), των Ιδιωτικών 
Επενδύσεων (ΙΕ) και η συνεργασία γι'αυτούς τους λόγους 
με την Διαχειριστική Αρχή του ΚΠΣ, την Επιτροπή Παρα¬ 
κολούθησης του ΚΠΣ καθώς και τις άλλες αρμόδιες υπη¬ 
ρεσίες και δημόσιους φορείς για θέματα του ΟΠΣ. Μερι¬ 
μνά για την εφαρμογή και εξειδίκευση όπου απαιτείται 
των απαραίτητων εργαλείων, προτύπων και προδιαγρα¬ 
φών για την σωστή λειτουργία του ΟΠΣ. 

Οι αρμοδιότητες αυτές εξειδικεύονται και κατανέμο- 
νται στις Ενότητες Έργων της Ομάδας Διοίκησης Έργου 
(ΟΔΕ) ανάλογα με το αντικείμενό τους ως εξής: 

Α. Ενότητα Έργων Εφαρμογών. 

• Η μέριμνα για την εκπόνηση μελετών σκοπιμότητας 
για την δημιουργία Πληροφοριακών Συστημάτων (Π.Σ.). 

• Η ανάλυση των αναγκών των χρηστών και η σύνταξη 
των προδιαγραφών των Π.Σ. 

• Η υλοποίηση της ανάλυσης και του σχεδιασμού Π.Σ. 

• Η μέριμνα για την ανάπτυξη και συντήρηση του Λογι¬ 
σμικού των Π.Σ. 

• Η επεξεργασία προτάσεων βελτίωσης των Π.Σ. 

• Η τεκμηρίωση των Π.Σ. 

• Η συντήρηση και ανάπτυξη του υλικού των ιστοσελί¬ 
δων του ΥΠΕΘΟ και του Ολοκληρωμένου Πληροφορια¬ 
κού Συστήματος. 

• Η μέριμνα για την επιλογή και απόκτηση κατάλληλου 
λογισμικού. 

• Η μέριμνα για την επίλυση προβλημάτων καιη υλοποί¬ 
ηση αιτημάτων που αφορούν το λογισμικό εφαρμογών. 

Β. Ενότητα Έργων Υποδομής. 

• Η μέριμνα για την εγκατάσταση και υποστήριξη πόσης 


φύσεως δικτύων μεταφοράς δεδομένων φωνής και εικόνας 
καθώς και συστημάτων Ηλεκτρονικών Υπολογιστών (Η/Υ). 

• Ο καθορισμός προδιαγραφών για την απόκτηση υλι¬ 
κού (Ηαΐ'άννειί'θ). 

• Η μέριμνα για το λογισμικό συστημάτων, δικτύων, βά¬ 
σεων δεδομένων και επικοινωνιών. 

• Η διαχείριση (αάιπίπίείΓαΙίοη) των κεντρικών Η/Υ και 
του υπόλοιπου υλικού πληροφορικής και δικτύου. 

• Η μέριμνα των μετρήσεωντης απόδοσης των Π.Σ. και 
ο καθορισμός τρόπων βελτίωσης. 

• Ο καθορισμός προτύπων και μεθόδων για την ανά¬ 
πτυξη και λειτουργία Π.Σ. 

• Ο χειρισμός των Η/Υ εξυπηρέτησης πολλών χρηστών 
(δθΐ-νΘΓε). 

• Η μέριμνα για την ασφάλεια των Π.Σ. 

• Η υποστήριξη της δομής των βάσεων δεδομένων. 

• Η μέριμνα για την εκπαίδευση σε τεχνικά θέματα. 

• Η διαχείριση των λογαριασμών ηλεκτρονικού ταχυ¬ 
δρομείου. 

• Η διαχείριση όλου του διαδικτυακού εξοπλισμού του 
ΥΠΕΘΟ. 

• Ο καθορισμός κανόνων που αφορούν τη χρήση του 
εξοπλισμού. 

• Η ευθύνη για την εγκατάσταση και λειτουργία υλικού 
και λογισμικού συστημάτων. 

• Η μέριμνα για την ομαλή λειτουργία του εξοπλισμού. 

• Η μέριμνα για την επίλυση προβλημάτων και υλοποί¬ 
ηση αιτημάτων που αφορούν τις υποδομές. 

Εντός της ΟΔΕ λειτουργεί γραμματεία με τα παρακάτω 
αντικείμενα: 

• Η μέριμνα για την γραμματειακή υποστήριξη των αντι¬ 
κειμένων της Ομάδας Διοίκησης Έργου (ΟΔΕ). 

• Η παρακολούθηση της τήρησης των διαδικασιών των 
εργασιών που έχουν οριστεί για την Ομάδα Διοίκησης 
Έργου (ΟΔΕ). 

• Η διοικητική παρακολούθηση των εργασιών των Ανα¬ 
δοχών σε έργα Π.Σ. και των αντίστοιχων συμβάσεων. 

• Η μέριμνα γιατηντήρηση διαδικασιών σε προμήθειες 
εξοπλισμού σε ανάθεση έργων Πληροφορικής και η δια¬ 
χείριση των Αναλωσίμων Υλικών της ΟΔΕ. 

• Η γραμματειακή υποστήριξη και οργάνωση της Εκ¬ 
παίδευσης Χρηστών σε θέματα Πληροφορικής και Π.Σ. 

• Η τήρηση της βιβλιοθήκης της ΟΔΕ σε ηλεκτρονική 
και φυσική μορφή. 

• Η διαχείριση θεμάτων ανθρώπινου δυναμικού της ΟΔΕ. 

• Η μέριμνα για την ομαλή λειτουργία του Γραφείου 
Υποστήριξης Χρηστών (ΗθΙρ ϋθεΐή του ΟΠΣ. 

7. Η θητεία της Ομάδας Διοίκησης Έργου γιατηνΤεχνι- 
κή Υποστήριξη του ΟΠΣ, θα είναι για όλο το διάστημα λει¬ 
τουργίας του ΟΠΣ. 

8. Η αμοιβή των μελών της εν λόγω Ομάδας Διοίκησης 
Έργου, θα καθοριστεί με άλλη απόφαση του Υπουργού 
Εθνικής Οικονομίας και Οικονομικών, κατά τις διατάξεις 
του άρθρου 18παρ.18του Ν.2503/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 7500/Γ-730/2000 (3) 

Έγκριση και προκήρυξη διενέργειας της έρευνας οδι¬ 
κών τροχαίων ατυχημάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΕΜΠΟΡΙΚΗΣ ΝΑΥΤΙΛΙΑΣ - 
ΔΗΜΟΣΙΑΣ ΤΑΞΗΣ - ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. Δ. 3627/56 «περί οργανώσεως της ΕΣΥΕ» και 
των Π. Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.ΓΈΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών οργάνων» και του άρθρου 27 του Ν. 2081/92. 

γ. Του άρθρου 9 του Ν. 2392/96 «Πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «ΠερίΔημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις». 

ε. την απόφαση με αριθμό 1039386/441/Α0006/ 
21.4.2000 του Υπουργού Οικονομικών με θέμα «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

2. Την κοινή απόφαση αριθ. 3894/Β77/26.4.78 των 
Υπουργών Συντονισμού, Συγκοινωνιών, Δικαιοσύνης και 
Δημοσίας Τάξεως με θέμα «Καθορισμός προγράμματος 
στατιστικών εργασιών της Υπηρεσίας Στατιστικής του 
Υπουργείου Δημοσίας Τάξεως» (ΦΕΚ445/τ.Β'/10.5.78). 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του τακτικού προ¬ 
ϋπολογισμού της Γ.Γ. ΕΣΥΕ (ειδ. φορέας 13-610 και ΚΑΕ 
0711) ύψους τριών εκατομμυρίων (3.000.000) δρχ. για το 
οικονομικό έτος 2001 και η οποία θα εξειδικευθεί κατά την 
έκδοση της απόφασης της παρ. 6 του άρθρου 9 του Ν. 
2392/96. 

4. Τη σχετική εισήγηση αριθ. 1-547/12.10.2000 του Τμή¬ 
ματος Στατιστικών Δημόσιας Τάξης της Δ/νσης Κοινωνι¬ 
κών Στατιστικών της Γ.Γ. ΕΣΥΕ., αποφασίζουμε: 

1. Εγκρίνουμε και προκηρύσσουμε τη διενέργεια της 
έρευνας Οδικών Τροχαίων Ατυχημάτων κατά τη διάρκεια 
του έτους 2001 από το Τμήμα Στατιστικών Δημόσιας Τά¬ 
ξης της Δ/νσης Κοινωνικών Στατιστικών της Γ.Γ. ΕΣΥΕ, σε 
συνεργασία με τα Υπουργεία Δημοσίας Τάξεως (Αστυνο¬ 
μικές Αρχές) και Εμπορικής Ναυτιλίας (Λιμενικές Αρχές), 
βάσει ενός δελτίου (Δελτίου Οδικού Τροχαίου Ατυχήμα¬ 
τος) , εναρμονισμένου με τα δελτία των λοιπών χωρών - 
μελών της Ευρωπαϊκής Ένωσης. 

2. Η ανωτέρω έρευνα θα είναι απογραφική. Θα κατα¬ 
γράφεται κάθε οδικό τροχαίο ατύχημα, που προξενεί σω¬ 
ματικές βλάβες σε πρόσωπα (θάνατο ή τραυματισμό). 

3. Σκοπός της έρευνας είναι η συγκέντρωση στατιστι¬ 
κών πληροφοριών σχετικά με: 

• Τον αριθμό και τη φύση των οδικών τροχαίων ατυχη¬ 
μάτων. 


• Το είδος και την κατηγορία των εμπλεκομένων οχη¬ 
μάτων. 

• Τη χρονική στιγμή, τους παράγοντες και τις συνθήκες 
του ατυχήματος (τόπος ατυχήματος, ενέργειες ή παρα¬ 
λείψεις που οδήγησαν στο ατύχημα, θέση και κατάσταση 
χρηστών οδού, οδού και περιβάλλοντος κλπ., που συνέ¬ 
βαλαν στο ατύχημα). 

• Τις συνέπειες του οδικού τροχαίου ατυχήματος (θά¬ 
νατος ή τραυματισμός και βαθμός τραυματισμού). 

• Τον ακριβή εντοπισμό των επικινδύνων θέσεων του 
οδικού δικτύου, στα οποία παρατηρείται συσσώρευση 
οδικών τροχαίων ατυχημάτων κλπ. 

4. Η έρευνα έχει τη μορφή διαρκούς καταγραφής των 
οδικών τροχαίων ατυχημάτων που συμβαίνουν σε όλη 
τη χώρα, διενεργείται σε μηνιαία βάση και είναι επανα¬ 
λαμβανόμενη. Κατά το έτος 2001 η καταγραφή και συ¬ 
γκέντρωση των στοιχείων, καθώς και η εκπαίδευση των 
οργάνων της έρευνας θα αρχίσει από την 1η Ιανουάρι¬ 
ου. 

Τα συμπληρωμένα δελτία οδικών τροχαίων ατυχημά¬ 
των, θα συλλέγονται και θα συγκεντρώνονται με ευθύνη 
των Αστυνομικών Αρχών και των Προϊσταμένων Λιμενικών 
Αρχών, στα κατά τόπους καταστήματα αυτών. Ακολού¬ 
θως τα πρωτότυπα δελτία θα διαβιβάζονται στις Υπηρε¬ 
σίες Στατιστικής των Νομών. 

Για τις Υπηρεσίες της Δ/νσης Τροχαίας Αττικής και 
Δ/νσης Πειραιά, καθώς και οι Λιμενικές Αρχές που εδρεύ¬ 
ουν στην Αττική (Πειραιά, Ελευσίνα, Ραφήνα και Λαύριο) 
θα τα αποστέλλουν απευθείας στην Γ.Γ. ΕΣΥΕ. Αντίγραφο 
του δελτίου θα παραμένει στις Αστυνομικές Αρχές και 
στις προϊστάμενες Λιμενικές Αρχές. 

5. Οι εργασίες θα πραγματοποιούνται κατά τα ακόλου¬ 
θα στάδια: 

• Συμπλήρωση και έλεγχος των δελτίων 

• Επανέλεγχος και κωδικογράφηση των δελτίων 

• Εισαγωγή δεδομένων, διορθώσεις μηχανογραφικών 
λαθών, πινακοποιήσεις των στοιχείων 

Στο πρώτο στάδιο θα χρησημοποιηθούν υπάλληλοι του 
Υπουργείου Δημοσίας Τάξεως (Ελληνική Αστυνομία) και 
του Υπουργείου Εμπορικής Ναυτιλίας (Λιμενικές Αρχές) 
ενώ στα επόμενα θα χρησιμοποιηθούν μόνον υπάλληλοι 
της Γ.Γ. ΕΣΥΕ (υπάλληλοι Υπηρεσιών Στατιστικής Νομών 
και Κεντρικής Υπηρεσίας). 

6. Τα όργανα που θα χρησιμοποιηθούν, μετά από κα¬ 
τάλληλη εκπαίδευση, για τη διενέργεια της έρευνας εί¬ 
ναι: 

• Υπάλληλοι της Γ.Γ. ΕΣΥΕ, μόνιμοι και με σύμβαση 
Ι.Δ., οι οποίοι θα εργάζονται εντός του κανονικού ωραρί¬ 
ου των Δημοσίων Υπηρεσιών και με δυνατότητα μετακί¬ 
νησης εντός και εκτός έδρας, εφόσον κρίνεται απαραί¬ 
τητο, για τις ανάγκες της εκπαίδευσης των οργάνων της 
έρευνας. 

• Υπάλληλοι του Υπουργείου Δημοσίας Τάξεως (Ελλη¬ 
νική Αστυνομία) και του Υπουργείου Εμπορικής Ναυτι¬ 
λίας (Λιμενικές Αρχές), κατά το στάδιο της συμπλήρωσης 
του δελτίου οδικού τροχαίου ατυχήματος καθώς και της 
συγκέντρωσης, ελέγχου και αποστολής των συμπληρω¬ 
μένων δελτίων στις κατά τόπους Υπηρεσίες Στατιστικής 
των Νομών και στην Κεντρική Υπηρεσία της Γ.Γ. ΕΣΥΕ. 

7. Τα δελτία που θα συμπληρωθούν υπολογίζονται σε 
25.500 ετησίως. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΠΑΠΟΥΤΣΗΣ 


ΔΗΜΟΣΙΑΣ ΤΑΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΧΡΥΣΟΧΟΪΔΗΣ ΧΡ. ΒΕΡΕΛΗΣ 


-♦- 

Αριθ. 2/34348/0022 (4) 

Έγκριση υπερωριακής απασχόλησης του Προϊσταμένου 
και των υπαλλήλωντης Υπηρεσίας Επιτρόπου του Ελε¬ 
γκτικού Συνεδρίου που υπηρετούν στο Υπουργείο Ερ¬ 
γασίας και Κοινωνικών Ασφαλίσεων από 11.5.2001 - 
30.6.2001. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ - ΔΙΚΑΙΟΣΥΝΗΣ 

Έχοντας υπόψη: 

1. -Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α/26.7.85). 

β) Του άρθρου 18 παρ. 5 του Ν. 2224/94 «Ρύθμιση θε¬ 
μάτων εργασίας, συνδικαλιστικών δικαιωμάτων κ.λπ.». 

γ) Του Ν.Δ. 2963/54 «Περί ιδρύσεως Αυτονόμου Οργα¬ 
νισμού Εργατικής Κατοικίας», (ΦΕΚ 195/Α/54) όπως τρο¬ 
ποποιήθηκαν μεταγενέστερα. 

δ) Του άρθρου 15του Ν.2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ 
57/Α/18.3.98). 

2. - Τις εγκυκλίους αριθ.2022941/2297/0022/7.4.98 και 
2/8803/0022/8.2.99 του Υπουργείου Οικονομικών. 

3. -Το έγγραφο αριθ. 22768/1727/15-3-2001 του ΟΕΚ. 

4. Την απόφαση αριθμ. 25/1998 του Πενταμελούς Δικα¬ 
στικού (Υπηρεσιακού) Συμβουλίου του Ελεγκτικού Συνε¬ 
δρίου. 

5. - Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Οργανισμού 
Εργατικής Κατοικίας, ύψους 6.000.000 δρχ. περίπου για 
το τρέχον οικονομικό έτος. 

Η δαπάνη θα καλυφθεί από την πίστωση που έχει εγ¬ 
γράφει στον προϋπολογισμό του ΟΕΚ οικονομικής χρή¬ 
σης 2001 με τα στοιχεία ΚΑΕ 261 ύψους 2.600.000.000 
δρχ. 

6. - Την ΚΥΑ αριθ.2/80345/0004/8.11.99 «Μεταβίβαση 
εξουσίας υπογραφής σύμφωνα μετο αρθρ.7 παρ. 1 του Ν. 
1943/91». 

7. -Την αριθμ. 1039386/0006 Α/21.4.2000 Κοινή απόφα¬ 
ση του Πρωθυπουργού και του Υπουργού Οικονομικών 
για την ανάθεση αρμοδιοτήτων στους Υφυπουργούς Οι¬ 
κονομικών, αποφασίζουμε: 

1.- Διαπιστώνουμε τις επείγουσες υπηρεσιακές ανά¬ 
γκες που επιβάλλουν την υπερωριακή απασχόληση δέκα 
(10) υπαλλήλων που υπηρετούν στην υπηρεσία Επιτρό¬ 
που του Ελεγκτικού Συνεδρίου στο Υπουργείο Εργασίας 


και Κοινωνικών Ασφαλίσεων και εγκρίνουμε την υπερω- 
ριακή απασχόληση τους κατά τις απογευματινές ώρες 
και μέχρι της 22ας νυκτερινής ώρας πέραν από τις ώρες 
της υποχρεωτικής απασχόλησης, για 3.500 ώρες συνολι¬ 
κά, κατά το χρονικό διάστημα που αρχίζει ένα μήνα πριν 
τη δημοσίευση της απόφασης στην Εφημερίδα της Κυ¬ 
βερνήσεως. 

2.- Υπεύθυνος για την παρακολούθηση και τον έλεγχο 
της πραγματικής υπερωριακής απασχόλησης ορίζεται ο 
Επίτροπος του Ελεγκτικού Συνεδρίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουνίου 2001 
Οι Γ ενικοί Γ ραμματείς 

Εργασίας και Κοινωνικών 
Οικονομικών Ασφαλίσεων 

ΙΩΑΝ. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

Δικαιοσύνης 
ΠΡΟΔΡ. ΑΣΗΜΙΑΔΗΣ 

-♦- 

Αριθ. 116/495 (5) 

Αντικατάσταση των άρθρων 3 και 7 του Καταστατικού του 
Ταμείου Επικουρικής Ασφαλίσεως Ασφαλιστών και 
Προσωπικού Ασφαλιστικών Επιχειρήσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθ. 5 του Ν.Δ. 
1070/1942 (Α/43), σε συνδυασμό με τις διατάξεις του άρθ. 
59τουΑ.Ν. της 11/11/1935 (Α/543), όπως αυτό έχει ερμη- 
νευθεί αυθεντικώς μετο άρθ. 1 του Α.Ν. 694/1937 (Α/196) 
και έχει συμπληρωθεί με το άρθ. 1 του Ν.Δ. 2520/1953 
(Α/220). 

2. Τις διατάξεις του πρώτου εδαφίου της παρ. 2 του 
άρθ. 29Ατου Ν.1558/1985 (Α/137), όπως είχε προστεθεί 
μετο άρθ. 27του Ν.2081/1992 (Α/154) και έχει αντικατα- 
σταθεί με την περίπτ. α της παρ. 2 του άρθ. 1 του Ν. 
2469/1997. 

3. Τις διατάξεις του Π.Δ. 213/1992 (Α/102). 

4. Τις διατάξεις του Π.Δ. 372/1995 (Α/201). 

5. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων 
80027/4.5.2000 (Β/610). 

6. Τη γνώμη του Διοικητικού Συμβουλίου του Ταμείου Επι¬ 
κουρικής Ασφαλίσεως Ασφαλιστών και Προσωπικού Ασφα¬ 
λιστικών Επιχειρήσεων, που έχει ληφθεί κατά τις 
2595/32/13.2.1996,2616/53/22.8.1996,2683/120/23.3.1998 
και 2684/121/31.3.1998 συνεδριάσεις του. 

7. Τη γνώμη του Συμβουλίου Κοινωνικής Ασφαλίσεως 
που έχει ληφθεί κατά τη 18η/20.3.2000 συνεδρίασή του. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Προ¬ 
ϋπολογισμού, αποφασίζουμε: 

Στο Καταστατικό του Ταμείου Επικουρικής Ασφαλίσε¬ 
ως Ασφαλιστών και Προσωπικού Ασφαλιστικών Επιχειρή¬ 
σεων, το οποίο εγκρίθηκε με την Απόφαση του Υπουργού 
Εργασίας 20107/2101/17.6.1947 (Β/80), όπως έχει τρο¬ 
ποποιηθεί και ισχύει, γίνονται οι εξής τροποποιήσεις: 

1. Το άρθ. 3 αντικαθίσταται ως εξής: 

«Άρθρο 3 

Ασφαλιστέα πρόσωπα 

1. Στο Ταμείο ασφαλίζονται υποχρεωτικά τα πρόσωπα, 
τα οποία απασχολούνται με σχέση εξαρτημένης εργα¬ 
σίας κατά κύριο επάγγελμα, εφ’ όσον για την απασχόλη¬ 
σή τους αυτή υπάγονται στην ασφάλιση του I. Κ. Α. ή άλλου 
φορέα κύριας ασφάλισης: 

α. Στις έδρες, διευθύνσεις, υποκαταστήματα ημεδαπών 
επιχειρήσεων ασφάλισης και αντασφάλισης, που λει¬ 
τουργούν στην Ελλάδα ως Α.Ε. Επίσης οι απασχολούμε¬ 
νοι στα υποκαταστήματα ή πρακτορεία των ημεδαπών 
επιχειρήσεων ασφάλισης, τα οποία λειτουργούν στην αλ¬ 
λοδαπή, εφ’ όσον για την απασχόλησή τους αυτή συνεχί¬ 
ζουν την ασφάλισή τους στον ελληνικό φορέα κύριας 
ασφάλισης. 

β. Στις διευθύνσεις και υποκαταστήματα των ημεδαπών 
και αλλοδαπών ασφαλιστικών και αντασφαλιστικών εται¬ 
ρειών, οι οποίες λειτουργούν στην Ελλάδα νομίμως, κα¬ 
θώς και σε οποιοδήποτε άλλο Οργανισμό ιδιωτικού ή δη¬ 
μοσίου δικαίου που ασκεί επιχείρηση ιδιωτικής ασφάλι¬ 
σης στην Ελλάδα. 

γ. Στα επαγγελματικά Σωματεία των ημεδαπών και αλ¬ 
λοδαπών ασφαλιστικών εταιρειών κάθε κλάδου, που λει¬ 
τουργούν στην Ελλάδα, καθώς επίσης και στα επαγγελ¬ 
ματικά Σωματεία των ασφαλιστικών υπαλλήλων. 

δ. Στο Επικουρικό Κεφάλαιο Ασφάλισης και στο Γ ρα¬ 
φείο Διεθνούς Ασφάλισης (πράσινων καρτών). 

ε. Στους ασφαλιστικούς πράκτορες, στις εταιρείες 
ασφαλιστικής πρακτόρευσης, στους μεσίτες ασφαλίσε¬ 
ων, στις εταιρείες μεσιτείας ασφαλίσεων, στους ασφαλι¬ 
στικούς συμβούλους, στους συντονιστές ασφαλιστικών 
συμβούλων, στους πραγματογνώμονες και στους νομί¬ 
μους αντιπροσώπους αλλοδαπών ασφαλιστικών εταιρει¬ 
ών, εφ’ όσον: 

Έχουν αποκλειστική απασχόληση με τις ασφαλιστικές 
εργασίες των εργοδοτών τους, η οποία αποδεικνύεται με 
υπεύθυνες δηλώσεις του Ν. 1599/1986, υποβαλλόμενες 
από τον ασφαλισμένο και τον εργοδότη. 

Ασφαλίζονται στο Ι.Κ.Α. 

Δεν ασφαλίζονται σε άλλο φορέα Επικουρικής Ασφάλι¬ 
σης . 

2. Στο Ταμείο ασφαλίζονται προαιρετικά: 

α. Οι κατά νόμο και κατ’ αποκλειστικότητα ασκούντεςτο 
επάγγελμα του ασφαλιστικού πράκτορα. 

β. Οι κατά νόμο και κατ’ αποκλειστικότητα ασκούντεςτο 
επάγγελμα του μεσίτη ασφαλίσεων. 

γ. Οι κατά κύριο επάγγελμα ασφαλιστικοί σύμβουλοι. 

δ. Οι κατά κύριο επάγγελμα συντονιστές ασφαλιστικών 
συμβούλων. Εάν ο συντονιστής ασφαλιστικών συμβού¬ 
λων έχει και την ιδιότητα του Διευθυντού γραφείου πωλή- 
σεων ασφαλίσεων, υπάγεται υποχρεωτικά στην ασφάλι¬ 
ση του Ταμείου με την ιδιότητα του εμμίσθου. 

ε. Οι κατά κύριο επάγγελμα πραγματογνώμονες που 
διενεργούν εκτιμήσεις ζημιών για λογαρισμό ασφαλιστι¬ 
κών εταιρειών. 

στ. Οι νόμιμοι αντιπρόσωποι αλλοδαπών ασφαλιστικών 
εταιρειών. 

3 α. Οι ασφαλιστικοί πράκτορες και οι μεσίτες ασφαλί¬ 
σεων υπάγονται στην ασφάλιση του Ταμείου υπό την προ¬ 


ϋπόθεση, ότι το 100 % των ετησίων ακαθαρίστων εισοδη¬ 
μάτων εκ της εργασίας τους προέρχεται από την απο¬ 
κλειστική άσκηση του επαγγέλματος τους. 

β. Οι ασφαλιστικοί σύμβουλοι, οι συντονιστές ασφαλι¬ 
στικών συμβούλων, οι πραγματογνώμονες και οι νόμιμοι 
αντιπρόσωποι αλλοδαπών ασφαλιστικών εταιρειών υπά¬ 
γονται στην ασφάλιση του Ταμείου υπό την προϋπόθεση, 
ότι το 75 % των ετησίων ακαθαρίστων εισοδημάτων έκτης 
εργασίας αυτών προέρχεται από ασφαλιστικές εργασίες. 

γ. Το μέσο μηνιαίο εισόδημα από ασφαλιστικές εργα¬ 
σίες στις περιπτ. α και β της παρούσας παραγράφου δεν 
είναι δυνατό να υπολείπεται του εκάστοτε προβλεπομέ- 
νου από τις Συλλογικές Συμβάσεις Εργασίας Ασφαλιστι¬ 
κών Υπαλλήλων Ιδιωτικής Ασφάλισης κατωτάτου ορίου 
μισθού υπαλλήλου. 

4. Οι μη έμμισθοι ασφαλισμένοι για την υπαγωγή τους 
στην ασφάλιση του Ταμείου υποβάλλουν τα εξής δικαιο- 
λογητικά: 

α. Επικυρωμένο αντίγραφο της συμβάσεως μεταξύ αυ¬ 
τού και μίας ή περισσοτέρων ασφαλιστικών επιχειρήσεων 
ο ασφαλιστικός πράκτορας. 

Επικυρωμένο αντίγραφο της συμβάσεως μεσιτείας με¬ 
ταξύ αυτού και μίας ή περισσοτέρων ασφαλιστικών επι¬ 
χειρήσεων ο μεσίτης ασφαλίσεων. 

Επικυρωμένο αντίγραφο της συμβάσεως μεταξύ αυτού 
και της ασφαλιστικής επιχείρησης ή μεταξύ αυτού και 
ασφαλιστικών πρακτόρων ή μεσιτών ο ασφαλιστικός σύμ¬ 
βουλος. 

Επικυρωμένο αντίγραφο της συμβάσεως μεταξύ αυτού 
και μίας ασφαλιστικής επιχείρησης ζωής ή μίας ασφαλι¬ 
στικής επιχείρησης κατά ζημιών ο συντονιστής ασφαλι¬ 
στικών συμβούλων. 

Αντίγραφα της Απόφασης του Υπουργείου Ανάπτυξης 
περί διορισμού του ως νομίμου αντιπροσώπου αλλοδα¬ 
πής ασφαλιστικής εταιρείας και του φύλλου Εφημερίδος 
της Κυβερνήσεως στο οποίο έχει δημοσιευθεί, ο νόμιμος 
αντιπρόσωπος αλλοδαπών ασφαλιστικών εταιρειών. 

β. Βεβαίωση του αμιγούς Επαγγελματικού Επιμελητη¬ 
ρίου ή του Επαγγελματικού Τμήματος του ενιαίου Επιμε¬ 
λητηρίου της έδρας του ασφαλιστικού πράκτορα, του με¬ 
σίτη ασφαλίσεων, του ασφαλιστικού συμβούλου και του 
συντονιστή ασφαλιστικών συμβούλων αντιστοίχως περί 
εγγραφής αυτών στα μητρώα των ασφαλιστικών πρακτό¬ 
ρων, των μεσιτών ασφαλίσεων, των ασφαλιστικών συμ¬ 
βούλων και των συντονιστών ασφαλιστικών συμβούλων. 
Σε περίπτωση ανανέωσης των δικαιολογητικών εγγρα¬ 
φής, κατατίθεται στο Ταμείο αντίστοιχη βεβαίωση περί μη 
διαγραφής αυτών από το οικείο Επιμελητήριο. 

Για τα πρόσωπα τα οποία κατά την έναρξη ισχύος του Ν. 
2170/1993 ασκούσαν το επάγγελμα του συντονιστή 
ασφαλιστικών συμβούλων και διευθυντών γραφείων υπο¬ 
καταστημάτων ασφαλίσεων, δεν απαιτείται εγγραφή στα 
μητρώα των συντονιστών ασφαλιστικών συμβούλων του 
οικείου αμιγούς Επαγγελματικού Επιμελητηρίου ή του 
Επαγγελματικού Τμήματος του ενιαίου Επιμελητηρίου 
της έδραςτους. 

γ. Βεβαίωση του Οργανισμού Ασφάλισης Ελευθέρων 
Επαγγελματιών περί υπαγωγής στην ασφάλιση αυτού 
αντιστοίχως, του ασφαλιστικού πράκτορα, του μεσίτη 
ασφαλίσεων, του ασφαλιστικού συμβούλου, του συντονι¬ 
στή ασφαλιστικών συμβούλων, του πραγματογνώμονα 

και του νομίμου αντιπροσώπου αλλοδαπών ασφαλιστι¬ 
κών εταιρειών. 

δ. Αντίγραφο της φορολογικής δήλωσης, το έντυπο 
«Συμπληρωματικά στοιχεία» και αντίγραφο του εκκαθαρι¬ 
στικού σημειώματος, επικυρωμένα από την αρμόδια Οι¬ 
κονομική εφορία, αντιστοίχως για τον ασφαλιστικό πρά¬ 
κτορα, το μεσίτη ασφαλίσεων, τον ασφαλιστικό σύμβου¬ 
λο, το συντονιστή ασφαλιστικών συμβούλων και τον 
πραγματογνώμονα. 

Ειδικά ο νόμιμος αντιπρόσωπος αλλοδαπών ασφαλιστι¬ 
κών εταιρειών υποβάλλει επίσης και αντίγραφο του εντύπου 
«Αναλυτικά Στοιχεία Φορολογίας Εισοδήματος» και τη Δή¬ 
λωση αποτελεσμάτων της αντιπροσωπευόμενης εταιρείας. 

ε. Βεβαίωση των ασφαλιστικών εταιρειών περί της κα¬ 
θαρός ασφαλιστικής παραγωγής η οποία έχει πραγματο¬ 
ποιηθεί κατ' έτος αντιστοίχως από τον ασφαλιστικό πρά¬ 
κτορα, το μεσίτη ασφαλίσεων, τον ασφαλιστικό σύμβου¬ 
λο και το συντονιστή ασφαλιστικών συμβούλων, περί της 
προμήθειας η οποίατους έχει χορηγηθεί έκτου λόγου αυ¬ 
τού και ότι τα καταβληθέντα ποσά για ασφαλιστικές ερ¬ 
γασίες ανταποκρίνονται πλήρως πρός τα αναγραφόμενα 
στις συγκεντρωτικές καταστάσες αμοιβών τους, όπως 
έχουν δηλωθεί στην αρμόδια Οικονομική Εφορία. 

Ο πραγματογνώμονας υποβάλλει αντίγραφα των τιμο¬ 
λογίων παροχής υπηρεσιών για τις αμοιβές, τις οποίες 
έλαβε από τις ασφαλιστικές επιχειρήσεις. 

Ο νόμιμος αντιπρόσωπος αλλοδαπών ασφαλιστικών 
εταιρειών υποβάλλει βεβαίωση της αντιπροσωπευόμε¬ 
νης εταιρείας περί της πραγματοποιηθείσας κατ’έτος κα¬ 
θαρός ασφαλιστικής παραγωγής της. 

5. Σε περίπτωση εταιρειών ασφαλιστικής πρακτόρευ¬ 
σης ή μεσιτείας ασφαλίσεων, στην ασφάλιση του Ταμείου 
δύνανται να υπαχθούν οι ομόρρυθμοι εταίροι επί προσω¬ 
πικών εταιρειών, ο διαχειριστής επί εταιρειών περιορι¬ 
σμένης ευθύνης και ο διευθύνων σύμβουλος επί ανωνύ¬ 
μων εταιρειών, εφ’ όσον εκτός των οριζομένων στην παρ. 
4 του παρόντος άρθρου δικαιολογητικών καταθέσουν και 
βεβαίωση του οικείου αμιγούς Επαγγελματικού Επιμελη¬ 
τηρίου ή του Επαγγελματικού Τμήματος του ενιαίου Επι¬ 
μελητηρίου της έδρας τους περί εγγραφής αυτών στα 
μητρώα των ασφαλιστικών πρακτόρων και των μεσιτών 
ασφαλίσεων αντιστοίχως. 

6. Η ιδιότητα του ασφαλιστικού πράκτορα, του μεσίτη 
ασφαλίσεων, του ασφαλιστικού συμβούλου και του συ¬ 
ντονιστή ασφαλιστικών συμβούλων είναι ασυμβίβαστη με 
την ιδιότητα του γενικού διευθυντή ή διευθυντή ή εκπρο¬ 
σώπου ασφαλιστικής επιχείρησης. 

7. Οι απασχολούμενοι σε ασφαλιστικές εργασίες και με 
τις δύο ιδιότητες του εμμίσθου και του μη εμμίσθου, υπά¬ 
γονται στην ασφάλιση του Ταμείου με την ιδιότητα από 
την οποία αποκτούν μεγαλύτερο εισόδημα. 

8. Οποιαδήποτε αμφισβήτηση ως πρός την υπαγωγή 
ενός προσώπου στην ασφάλιση του Ταμείου επιλύεται με 
απόφαση του Υπουργού Εργασίας και Κοινωνικών Ασφα¬ 
λίσεων μετά από γνώμη του Συμβουλίου Κοινωνικής 
Ασφαλίσεως». 

2. Το άρθρο 7 αντικαθίσταται ως εξής: 

«Άρθρο 7 

Προαιρετική ασφάλιση 

1. Ασφαλισμένοι του Ταμείου οι οποίοι έχουν υπαχθεί 


στην ασφάλισή του μέχρι 31.12.1992, εάν απώλεσαν για 
οποιοδήποτε λόγο την ασφαλιστέα ιδιότητά τους και δεν 
ασφαλίζονται για παροχή εργασίας σε άλλο φορέα επι¬ 
κουρικής ασφάλισης, δικαιούνται να συνεχίσουν προαι¬ 
ρετικά την ασφάλισή τους στο Ταμείο, εφ’ όσον: 

α. Πραγματοποίησαν στην ασφάλιση αυτού τουλάχι¬ 
στον πεντακόσιες (500) ημέρες εργασίας κατά την αμέ¬ 
σως πρίν από την τελευταία ημέρα εργασίας τους στην 
ασφάλιση αυτού πενταετία και υποβάλουν αίτηση εντός 
προθεσμίας δώδεκα (12) μηνών απότηντελευταίαημέρα 
ασφάλισής τους στο Ταμείο. Η προθεσμία αυτή διακό¬ 
πτεται, εάν υποβληθεί αίτηση για συνταξιοδότηση, η 
οποία πρέπει να υποβληθεί εντός του δωδεκαμήνου αυ¬ 
τού. Η διακοπείσα προθεσμία αρχίζει εκ νέου απάτην κοι¬ 
νοποίηση της απόφασης, η οποία εκδίδεται επί της αιτή- 
σεως συνταξιοδότησης. 

β. Έχουν πραγματοποιήσει τρεις χιλιάδες (3.000) ημέ¬ 
ρες εργασίας στην ασφάλιση του Ταμείου οποτεδήποτε, 
ανεξαρτήτως του χρόνου κατά τον οποίο θα υποβληθεί η 
αίτηση για προαιρετική συνέχιση της ασφάλισης. 

2. Γ ιατη συμπλήρωση τωνχρονικώνπροϋποθέσεωντης 
παρ. 1 συνυπολογίζεται ο χρόνος διαδοχικής ασφάλισης 
του ασφαλισμένου. Επίσης πρός συμπλήρωση των ιδίων 
προϋποθέσεων για την εκ νέου συνέχιση της προαιρετι¬ 
κής ασφάλισης συνυπολογίζεται ο χρόνος προαιρετικής 
ασφάλισης του ασφαλισμένου, εφ’όσον η διακοπή αυτής 
οφείλεται σε ανάληψη εργασίας ή συνταξιοδότηση του 
ασφαλισμένου λόγω αναπηρίας. 

Προαιρετική συνέχιση της ασφάλισης αποκλείεται, εάν 
ο ασφαλισμένος κατά το χρόνο υποβολής της αιτήσεως 
είναι ανάπηρος σε ποσοστό 66,6% και άνω. 

Ο χρόνος ασφάλισης κατά τον οποίο ο ασφαλισμένος 
έχει ασφαλισθεί προαιρετικά στο Ταμείο, υπολογίζεται 
για τη συμπλήρωση των συνταξιοδοτικών προϋποθέσεων 
σε όλες τις περιπτώσεις, εκτός από την περίπτωση συ- 
νταξιοδότησης με τη συμπλήρωση δέκα χιλιάδων πεντα- 
κοσίων (10.500) ημερών ασφάλισης. 

3. Η προαιρετική ασφάλιση αρχίζει από την ημερομηνία 
υποβολής της αίτησης και πραγματοποιείται για είκοσι 
πέντε (25) ημέρες ασφάλισης το μήνα και τριακόσιες 
(300) ημέρες ασφάλισης το έτος. 

Οι προαιρετικά ασφαλιζόμενοι της κατηγορίας των εμ¬ 
μίσθων υποχρεούνται να καταβάλλουν κατά μήνα εισφο¬ 
ρά ποσοστού 8% επί των αποδοχών τους κατά την ημε¬ 
ρομηνία υποβολής της αίτησης, οι οποίες δεν είναι δυνα¬ 
τό να υπολείπονται των εισφορών που καθορίζονται από 
την οικεία Συλλογική Σύμβαση Εργασίας για ασφαλισμέ¬ 
νο με τα αυτά προσόντα και έτη υπηρεσίας . Οι προαιρε¬ 
τικά ασφαλιζόμενοι της κατηγορίας των μη εμμίσθων 
υποχρεούνται να καταβάλλουν κατά μήνα εισφορά ποσο¬ 
στού 6% επί του ποσού, επί του οποίου υπολογίζεται η 
ασφαλιστική εισφορά τους κατά την ημερομηνία υποβο¬ 
λής της αίτησης. 

Τα ανωτέρω ποσά εισφορών των προαιρετικά ασφαλι- 
ζομένων αναπροσαρμόζονται αναλόγως με την αύξηση 
του οριζομένου από την περίπτωση α του άρθ. 8 του πα¬ 
ρόντος Καταστατικού ανωτάτου ορίου αποδοχών για τον 
υπολογισμό των ασφαλιστικών εισφορών και σε κάθε πε¬ 
ρίπτωση δεν δύνανται να υπερβαίνουν το ανώτατο όριο 
αυτό, όπως διαμορφώνεται κάθε φορά. 

4. Εφ’ όσον καθυστερήσει η καταβολή εισφοράς περισ- 

σότερο των τριών (3) μηνών από τότε που καθίσταται 
απαιτητή, το ποσό αυτής επιβαρύνεται με τα ίδια πρό¬ 
σθετα τέλη, μετά οποία επιβαρύνονται οι καθυστερούμε- 
νες ασφαλιστικές εισφορές του Ταμείου. Καθυστέρηση 
καταβολής εισφοράς πέραν των είκοσι τεσσάρων (24) μη¬ 
νών συνεπάγεται την απώλεια του δικαιώματος προαιρε¬ 
τικής συνέχισης της ασφάλισης. 

5. Κάθε τροποποίηση των διατάξεων του Ι.Κ.Α. περίτων 
προϋποθέσεων και του τρόπου με τον οποίο πραγματο¬ 
ποιείται η προαιρετική συνέχιση της ασφάλισης, έχουν 
ανάλογη εφαρμογή και στο Ταμείο». 

3. Στο τέλος του άρθρου 7 του Καταστατικού, όπως 
αντικαθίσταται με την παρούσα απόφαση, προστίθεται 
άρθ. 7α ως εξής: 

«Άρθρο 7α 

Προαιρετική ασφάλιση νέων ασφαλισμένων 

1. Ασφαλισμένοι του Ταμείου, οι οποίοι έχουν υπαχθεί 
στην ασφάλιση αυτού από 1.1.1993, δικαιούνται να συνε- 
χίσουν προαιρετικά την ασφάλισή τους, εφ’ όσον: 

α. Υποβάλουν αίτηση εντός έτους από τη διακοπή της 
υποχρεωτικής ασφάλισής τους. 

β. Πραγματοποίησαν στην υποχρεωτική ασφάλιση χί¬ 
λιες πεντακόσιες (1.500) ημέρες εργασίας τουλάχιστον, 
από τις οποίες τριακόσιες (300) ημέρες εντός της τελευ¬ 
ταίας πενταετίας πριν από την υποβολή της αίτησης και 
γ. Δεν υπάγονται στην ασφάλιση άλλου φορέα επικου¬ 
ρικής ασφάλισης. 

2.0 προαιρετικά ασφαλισμένος της κατηγορίας των εμ¬ 
μίσθων υποχρεούται να καταβάλλει κατά μήνα ασφαλι¬ 
στική εισφορά ασφαλισμένου και εργοδότη ποσοστού 
6%, υπολογιζόμενη επί του μέσου όρου του μισθού του 
τελευταίου έτους πρίν από τη διακοπή της υποχρεωτικής 
ασφάλισης. 

Ο προαιρετικά ασφαλισμένος της κατηγορίας των μη 
εμμίσθων υποχρεούται να καταβάλλει κατά μήνα ασφαλι¬ 


στική εισφορά ποσοστού 6 % υπολογιζόμενη επί του πο¬ 
σού της ασφαλιστικής κατηγορίας, επί της οποίας κατέ¬ 
βαλλε ασφαλιστικές εισφορές κατά τη διακοπή της απα¬ 
σχόλησης. 

Οι ανωτέρω εισφορές για την προαιρετική ασφάλιση 
των εμμίσθων και μη εμμίσθων προαιρετικά ασφαλισμέ¬ 
νων αναπροσαρμόζονται αναλόγως πρός το εκάστοτε 
ποσοστό αυξήσεως των καταβ άλλο μένω ν από το Ταμείο 
συντάξεων. 

3. Χρονική περίοδος, κατά την οποία δεν κατεβλήθησαν 
εισφορές εντός έξι (6) μηνών από της λήξεως της περιό¬ 
δου στην οποία ανάγονται αυτές, δεν λογίζεται ως χρόνος 
προαιρετικής ασφάλισης . Εισφορές οι οποίες κατεβλή¬ 
θησαν πέραν του μηνάς από τότε που κατέστησαν απαι¬ 
τητές και μέχρι των έξι (6) μηνών, επιβαρύνονται με τα 
προβλεπόμενα πρόσθετα τέλη. 

4. Καθυστέρηση καταβολής εισφορών πέραν του 
έτους, από τη λήξη της περιόδου στην οποία ανάγονται 
αυτές, συνεπάγεται την απώλεια του δικαιώματος για συ¬ 
νέχιση της προαιρετικής ασφάλισης. 

5. Προαιρετική συνέχιση της ασφάλισης δεν είναι δυνα¬ 
τή, εάν ο ασφαλισμένος κατά την υποβολή της σχετικής 
αίτησης είναι ανάπηρος σε ποσοστό αναπηρίας 66,6 % 
και άνω. 

6. Κάθε τροποποίηση των διατάξεων του Ι.Κ.Α., οι οποί¬ 
ες αφορούν τις προϋποθέσεις και την πραγματοποίηση 
της προαιρετικής συνέχισης της ασφάλισης των ασφαλι¬ 
σμένων από 1.1.1993, έχουν ανάλογη εφαρμογή και στο 
Ταμείο». 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 12 Ιουνίου 2001 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

